Ohjelmatyö

Ohjelmatyö ry oli Vasemmistoliittoa lähellä oleva yhdistys, johon kuului noin 30 kulttuuriyhdistystä ja ammattiosastoa. Järjestö perustettiin 1950-luvun lopulla huolehtimaan työväentalojen ohjelmatarjonnasta.Miska Rantanen: Ohjelmatyö ry on vasemmistoliiton KMS (Helsingin Sanomat 4.6.2008) Vuonna 2008 Ohjelmatyö nousi julkisuuteen vaalirahoituskeskustelun yhteydessä, kun kävi ilmi, että yhdistys oli tukenut Vasemmistoliiton ehdokkaita eduskuntavaaleissa 2007 yli 100 000 eurolla.Juha-Pekka Tikka: Vasemmistoliitolla oli "oma KMS" (Ilta Sanomat 2.6.2008 10:39, päivitetty 11:44) Ohjelmatyö toimi aluksi Työväen-, kulttuuri- ja kansantalojen Tuki -yhdistyksen osana. Kun tukiyhdistyksestä vuonna 1959 muodostettiin Kulttuurityön Keskus (KtK), jäi Ohjelmatyö sen rinnalle itsenäiseksi toimijaksi.Kulttuurityön Keskus KTK kertomukset 1955-70 (Kansan Sivistystyön Liitto) Ohjelmatyö vastasi muun muassa kuorosovitusten, kisällilaulujen, runojen, pakinoiden, laulu- ja runosikermien, laulelmien, kuplettien ja kerhoiltaohjeiden laatimisesta sekä toimittamisesta tilaajille. Suomen Demokratian Pioneerien Liitolle ja Suomen Naisten Demokraattiselle Liitolle valmistettiin omia erityisohjelmistoja. Yhdistys huolehti lisäksi ohjelma-ohjaajien kurssien järjestämisestä, välitti taiteilijoita tilaisuuksiin ja järjesti tilauksista juhlia. Elokuussa 1963 Ohjelmatyö ja sen toiminnot siirtyivät KtK:n alaisuuteen.Pirjo-Riitta Reiman: Kulttuurityön Keskus (Kansan Sivistystyön Liitto 1998) 1960-luvun puolivälistä alkaen KtK luopui Ohjelmatyön ylläpidosta ja Ohjelmatyön tehtäväksi jäi ainoastaan poliittisen ohjelma-aineiston toimittaminen jäsenjärjestöille. Osa aiemmista tehtävistä siirtyi vuonna 1964 perustetun Kansan Sivistystyön Liiton taide- ja ohjelmajaostolle.KSL historia/muistiinpanoja sekalaisia 24.6.1998 (Kansan Sivistystyön Liitto) Ohjelmatyö omaksui roolinsa vaalirahoituksen järjestäjänä vasta 2000-luvulla. Vasemmistoliittoa lähellä olevat yhdistykset ohjasivat tukea puolueen ehdokkaille Ohjelmatyön kautta. Suurella summalla Ohjelmatyötä avusti vuonna 2007 ainakin Yrjö Sirolan Säätiö.Juha-Pekka Tikka: Martti Korhonen "haiskahtaa esteelliseltä" saamalleen vaalirahoitukselle (Ilta-Sanomat 15.7.2008) Eduskuntavaaleissa 2007 Ohjelmatyö tuki valitsemiaan noin 50 ehdokasta yli 100 000 eurolla. Tukea saivat ainakin Martti Korhonen (22 000 euroa), Claes Andersson (15 000), Sirpa Puhakka (12 000) Erkki Virtanen (5 000), Matti Kangas (2 000) ja Minna Sirnö (8 000)Juha-Pekka Tikka: Vasemmistoliiton Sirnö täydensi rahailmoitustaan (Ilta Sanomat 12.6.2008). Yhdistys ei ole halunnut kertoa julkisesti tuen jakoperusteita tai sitä keitä kaikkia se on tukenut. Osa tukea saaneista kansanedustajista ei ilmoittanut saaneensa tukea nimenomaan Ohjelmatyöltä.Tuula Kärki: Korhonen haluaa mitata hallituksen luottamuksen (Kansan Uutiset 3.6.2008) Toinen vasemmistoliittolaisten rahavirtoja kanavoinut järjestö on Punajuuri, jonka kautta aiemmin ohjattiin SAK:n vasemmistoryhmien vaalitukea.Juha-Pekka Tikka: Vasemmistoliiton yhdistykset ketjuttivat vaalirahaa (Ilta Sanomat 3.6.2008) Kesäkuusta 2017 yhdistys on toiminut uudella nimellä Työväen Kulttuurityö ry.https://www.kauppalehti.fi/yritykset/yritys/tyovaen+kulttuurityo+ry/30273763https://yhdistysrekisteri.prh.fi/basicinformation?businessId=3027376-3 == Lähteet == Luokka:Suomalaiset vasemmistolaiset järjestöt Luokka:Suomen Kansan Demokraattinen Liitto Luokka:Vasemmistoliitto Luokka:Suomalaiset kulttuurijärjestöt